CELEX: 62013CN0494
Language: mt
Date: 2013-09-16 00:00:00
Title: Kawża C-494/13 P: Appell ippreżentat fis- 16 ta’ Settembru 2013 minn GRE Grand River Enterprises Deutschland GmbH mis-sentenza mogħtija mill-Qorti Ġenerali (It-Tielet Awla) fit- 3 ta Lulju 2013 fil-Kawża T-205/12 — GRE Grand River Enterprises Deutschland GmbH vs L-Uffiċċju għall-Armonizzazzjoni fis-Suq Intern (Trade marks u Disinni)

9.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/16
            
         Appell ippreżentat fis-16 ta’ Settembru 2013 minn GRE Grand River Enterprises Deutschland GmbH mis-sentenza mogħtija mill-Qorti Ġenerali (It-Tielet Awla) fit-3 ta Lulju 2013 fil-Kawża T-205/12 — GRE Grand River Enterprises Deutschland GmbH vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-494/13 P)
   2013/C 325/28
   Lingwa tal-kawża: il-Ġermaniż
   
      Partijiet
   
   
      Appellanti: GRE Grand River Enterprises Deutschland GmbH (rappreżentanti: I. Memmler u S. Schulz, avukati)
   
      Partijiet oħra fil-proċeduri: L-Uffiċċju għall-Armonizzazzjoni fis-Suq Intern (Trade marks u Disinni), Villiger Söhne GmbH
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali tat-3 ta’ Lulju 2013 fil-Kawża T-205/12 u d-deċiżjoni tal-Ewwel Bord tal-Appell tal-UASI tal-1 ta’ Marzu 2012, fil-Każ R 387/2011-1;
            
         
               —
            
            
               tikkundanna lill-konvenut għall-ispejjeż.
            
         
      Aggravji u argumenti prinċipali
   
   L-appellanti tinvoka aggravju wieħed ibbażat fuq interpretazzjoni u applikazzjoni żbaljati tal-Artikolu 8(1)(b) tar-Regolament (KE) Nru 207/2009 (1).
   Insostenn tal-aggravju, l-appellanti tinvoka s-segwenti:
   
                
            
            
               Il-Qorti Ġenerali interpretat b’mod żbaljat il-kunċett ta’ “identiċità tal-prodotti” peress li ekwiparat is-“sigarri” mal-kunċett ġenerali ta’ “prodotti ta’ tabakk”. B’dan il-mod, il-Qorti Ġenerali estendiet indebitament il-portata tal-protezzjoni tat-trade mark invokata insostenn tal-oppożizzjoni.
            
         
                
            
            
               Il-Qorti Ġenerali interpretat b’mod żbaljat il-kunċett ta’ “xebh ta’ prodotti”, peress li, sabiex tevalwa x-xebh tal-prodotti, hija lanqas ma kellha tikkunsidra b’mod ġenerali li s-“sigarri” huma simili għall-kunċett ġenerali ta’ “artikoli tat-tipjip”.
            
         
                
            
            
               Meta pparagunat is-sinjali, il-Qorti Ġenerali ma applikatx b’mod korrett il-kriterju tal-evalwazzjoni globali, peress li pparagunat b’mod ġenerali l-elementi “LIBERTAD” u “LIBERTE”, u b’hekk ma ħaditx inkunsiderazzjoni l-komponenti l-oħra kollha tat-trade marks.
            
         
                
            
            
               B’mod partikolari, diversi komponenti oħra tat-trade marks inkwistjoni huma madankollu ta’ importanza sinjifikattiva, bħall-kombinazzjoni tal-kuluri tat-trade mark inkwistjoni u tat-trade mark figurattiva invokata insostenn tal-oppożizzjoni u d-denominazzjoni “LA”.
            
         
                
            
            
               Barra minn hekk, il-Qorti Ġenerali applikat b’mod żbaljat il-prinċipji stabbiliti mill-Qorti tal-Ġustizzja dwar ix-xebh kunċettwali peress li ma ħaditx suffiċjentement inkunsiderazzjoni l-lingwi differenti tat-trade marks.
            
         
                
            
            
               B’mod ġenerali, il-Qorti Ġenerali għalhekk waslet għal konklużjoni żbaljata.
            
         
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)